ગુરુવારે સવારે દહેગામમાં આવેલી પૂર્ણિમા હાઇસ્કુલના પટાંગણમાં પ્રાર્થના સભામાં બેઠેલા વિદ્યાર્થીઓમાં અચાનક અફરા-તફરીનો માહોલ સર્જાઈ ગયો હતો. એક પછી એક એમ ચાર મરચી બોમ્બના ધડાકા સાથે પૂર્ણિમા હાઇસ્કુલ ધ્રુજી ઉઠી હતી. કોઈ કંઈ સમજે તે પહેલા આ કૃત્ય કરી અને પાંચ યુવાનો ત્યાંથી ફરાર થઈ ગયા હતા. આ ઘટનામાં સ્કૂલના ત્રણ વિદ્યાર્થીઓને સામાન્ય ઇજા પહોંચી હતી, જ્યારે બે વિધાર્થિનીને વધુ ઇજા થઈ હતી.